
Kyrkjebladartikkel til Kirkens Nødhjelps fasteaksjon 2027
I dette dokumentet finn du følgjande:
· Kyrkjebladartikkel om fastaksjonen 2027
· Bilettekstar
· Faktaboks
Bruk det som passar i ditt kyrkjeblad og tilpass informasjonen slik at det kjem tydeleg fram korleis kyrkjelyden engasjerer seg i fasteaksjonen.
Tips!
· Har du god plass: Trykk heile artikkelen med bilete og faktaboks.
· Har du mindre plass: Trykk ein forkorta versjon av artikkelen med eitt bilete. Eventuelt trykk berre bilete og faktaboks. Hugs å bruke bilettekstane.

ARTIKKEL I FULL LENGDE
TITTEL: Gå for vatn
INGRESS: - Alle treng reint vatn, og eg er glad for at eg kan hjelpe mitt eige folk, seier pumpemekanikar Achuil Atual Malith (38). Saman med sine kollegaer sørgjer han for reint vatn til tusenar av menneske i det utsette grenseområdet mellom Sør-Sudan og Sudan.
Tekst: Kirkens Nødhjelp og [xx] Foto: Kirkens Nødhjelp
Stolt og glad
– Det er ofte ikkje så mykje som skal til, men effekten er stor, seier Achuil Atual Malith. Gjennom Kirkens Nødhjelp fekk han for to år sidan opplæring og alt utstyret han trong for å bli ein del av laget som reparerer dei mange øydelagde vasspumpene i området Twic. Han er tydeleg stolt av, og glad i sitt arbeide.
– Alle treng reint vatn. Det betyr mykje for meg å kunne bidra til at tusenvis av menneske får tilgang til trygt drikkevatn, seier Achuil. Han røper samstundes at han nokon gonger får med litt frukt eller snop frå takksame landsbybuarar han har hjelpt å få vatn. – Heime har eg fem barn, så det er alltid stas!
Landsbyen Wunrok ligg i eit grenseområde mellom Sør-Sudan og Sudan. I mange år har området vore ein mottaksstad for menneske på flukt frå konflikt og vald som følgje av borgarkrigen i Sudan. Samstundes blir befolkninga jamleg ramma av flaum, matmangel og humanitære kriser.
Tilgangen på reint vatn er ei stor utfordring. Mange må hente vatn frå elvar og bekkar, noko som aukar risikoen for sjukdomar som kolera og tyfoidfeber. Flaum og høg belastning har også ført til at mange borehol og vasspostar er øydelagde. 
Gå for vatn
Når Achuil reparerer ei vasspumpe, får ein heil landsby tilgang til reint vatn att. Men han gjer ikkje arbeidet åleine. Gjennom Kirkens Nødhjelps fasteaksjon er menneske i Noreg med på å gi opplæring, verktøy og moglegheiter til lokale krefter som skaper varig endring i sine eigne lokalsamfunn. 
Her i [xx] kyrkjelyd engasjerer vi oss i Kirkens Nødhjelps fasteaksjon. Vi bidreg gjennom [skriv inn korleis kyrkjelyden engasjerer seg]. 
I møte med eit nyheitsbilete prega av kriser kan verda til tider kjennast overveldande. Heldigvis har vi gjennom fasteaksjonen ei konkret moglegheit til å vere med og endre verda, bidra til meir rettferd og håp. [Skriv eit par linjer om korleis folk i lokalsamfunnet kan bidra]
Verda kan verke stor, men vi høyrer saman. Når menneske som Achuil skaper endring i Sør-Sudan, kan vi vere med og gjere det mogleg gjennom fasteaksjonen. Slik blir vi ein del av eit stort vi, menneske som står saman for håp, rettferd og tilgang til reint vatn. 
Bli med på fasteaksjonen du òg! 

Bilettekstar 
1. Portrett av Achuil Atual Malith: 
– Alle treng reint vatn. Det betyr mykje for meg å kunne bidra til at tusenvis av menneske får tilgang til trygt drikkevatn, seier Achuil. 

2. Bilete av reint vatn frå vasspumpa: 
Reint vatn strøymer igjen etter at pumpemekanikarane har reparert vasspumpa i Wunrok. 

3. Pumpemekanikarane i arbeid: 
Pumpemekanikarane reparerer dei øydelagde vasspumpene i Twic-området nord i Sør-Sudan.

FAKTABOKS:
Kirkens Nødhjelps fasteaksjon er:
· Noregs nest største bøsseaksjon etter TV-aksjonen. Pengane som blir samla inn, går til Kirkens Nødhjelps arbeid over heile verda.
· Over 40.000 frivillige bøsseberarar frå ca. 1200 norske kyrkjelydar i heile landet. 
· Aksjonsdagane i 2027 er 14.-16. mars.
· Temaet er: Håp i en drope vatn.
· I 2026 blei det samla inn om lag 36 millionar kroner.

Sør-Sudan:
· Hovudstad: Juba
· Folketal: 12,4 millionar.
· Kirkens Nødhjelp har vore til stades sidan 1972.
· Kirkens Nødhjelps arbeid omfattar førebygging av kjønnsbasert vald, klimatilpassa vatn- og sanitærarbeid, fredsbygging og styrkt mattryggleik.
· Etter at borgarkrigen braut ut i Sudan i 2023, har dei nordlege delane av Sør-Sudan teke imot flyktningar frå nabolandet.

